Mozak je neverovatan i složen organ.
I dok mnoge fascinira mozak,
ne mogu vam zaista mnogo reći
o svojstvima funkcionisanja mozga
jer ne predajemo neuronauke u školama.
Jedan od razloga zbog čega je oprema
tako složena i skupa jeste taj da se ona koristi
samo na većim univerzitetima i u velikim ustanovama.
Stoga, da biste mogli da pristupite mozgu,
morate stvarno da posvetite život
i provedete šest i po godina kao postdiplomac
samo da biste postali neuronaučnik i dobili pristup ovim instrumentima.
To je šteta, jer će jedan od petoro nas,
a to je 20 posto čitavog sveta, imati neurološki poremećaj.
A ne postoje lekovi za ove bolesti.
Tako da se čini da ono što treba raditi
jeste ranije dosezati kroz obrazovni proces
i učiti učenike o neuronaukama tako da u budućnosti
mogu razmišljati o tome da možda postanu stručnjaci za mozak.
Kada sam bio postdiplomac, moj kolega iz laboratorije Tim Marculo i ja
smo razmišljali: šta ako uzmemo ovu složenu opremu koju imamo
za izučavanje mozga i učinimo je dovoljno jednostavnom i pristupačnom
tako da bilo ko, amater ili srednjoškolac,
može da uči i učestvuje u otkrivanju neuronauka.
I upravo smo to uradili.
Pre nekoliko godina, osnovali smo firmu pod nazivom "Mozgovi iz dvorišta"
i napravili smo neuronaučnu opremu iz kućne radinosti
i doneo sam nešto od toga večeras da vam demonstriram.
Želite da vidite?
Treba mi dobrovoljac.
Kako se zovete? (Aplauz)
Sem Keli: Sem.
Greg Gejdž: U redu, Sem, obaviću neka očitavanja vašeg mozga.
Da li ste nekada radili ovo?
SK: Ne.
GG: Hoću da ispružite ruku u ime nauke,
zavrnite rukav malo.
Staviću elektrode na vašu ruku,
i verovatno se pitate,
upravo sam rekao da ću da očitavam sa mozga, šta radim sa rukom?
Pa, imate oko 80 milijardi neurona unutar svog mozga u ovom trenutku.
Oni šalju elektro i hemijske poruke napred i nazad.
Ali neki od vaših neurona ovde u motoričkom korteksu
će poslati poruke nadole kada ovako pomerite ruku.
Krenuće preko vašeg korpus kalosuma, preko kičmene moždine
do nižih motoričkih neurona
prema vašim mišićima ovde,
a to električno pražnjenje će primiti
ove elektrode ovde
i moći ćemo da čujemo
upravo ono što će vaš mozak raditi.
Uključiću ovo na sekundu.
Da li ste ikada čuli kako vaš mozak zvuči?
SK: Ne.
GG: Hajde da probamo. Stegnite svoju ruku.
(Krčanje)
Ono što čujete,
to se pokreću vaše motoričke jedinice ovde.
Hajde da pogledamo i ovo.
Stajaću ovde
i otvoriću našu aplikaciju.
Sad hoću da stegnete.
(Krčanje)
Ovo ovde su motoričke jedinice,
koje idu od njene kičmene moždine ka njenim mišićima ovde,
i dok to radi,
vidite električnu aktivnost koja se odvija.
Možete čak i da kliknete ovde da vidite neku od njih.
Nastavite da to radite snažno.
Sada smo pauzirali
na jednom motoričkom akcionom potencijalu koji se upravo dešava unutar vašeg mozga.
Želite da vidite još nešto?
(Aplauz)
Zanimljivo je, ali neka bude još bolje.
Treba mi još jedan dobrovoljac.
Kako se zovete, gospodine?
Migel Gonzales: Migel.
GG: Migel, u redu.
Vi ćete stajati ovde.
Kada pomerate ruku ovako,
vaš mozak šalje signal ka mišićima ovde.
Hoću da i vi pomerate ruku.
Vaš mozak će poslati signal ka vašim mišićima.
Ovde postoji nerv
koji se nadovezuje ovde koji inerviše ova tri prsta
i dovoljno je blizu kože
da bismo mogli da ga stimulišemo
tako da kopiramo moždane signale koji idu ka vašoj ruci
i ubacimo ih u vašu ruku,
tako da će se vaša ruka pomerati kada mozak kaže vašoj ruci da se pomera.
Tako da će vam ona, na neki način, oduzeti slobodnu volju
i više nećete imati kontrolu nad ovom rukom.
Da li me pratite?
Samo treba da vas spojim.
(Smeh)
Pronaći ću vaš ulnarni nerv,
koji je verovatno ovde negde.
Ne znate šta će vas snaći
kad izađete.
Sada ćemo ga priključiti ovde
na naš interfejs čovek-čovek.
Okej Sem, hoću da ponovo stisnete svoju ruku.
Uradite to ponovo. Savršeno.
Sada ću da vas prikačim ovde tako da dobijete -
Biće malo čudan osećaj u početku,
osetićete kao - (Smeh)
Znate, kada izgubite slobodnu volju, i neko drugi postane vaš pokretač,
to bude pomalo čudno.
Sada hoću da opustite ruku.
Sem, je l' me pratite?
Dakle, stisnućete šaku.
Neću još da uključujem, zato hajde stisnite ruku.
Jeste li spremni, Migel?
MG: Spreman kao nikad pre.
GG: Uključio sam, pa hajde okrenite svoju ruku.
Da li osećate pomalo? MG: Ne.
GG: Okej, uradite to ponovo? MG: Pomalo.
GG: Pomalo? (Smeh)
Opustite se.
Hajde ponovo.
(Smeh)
Savršeno, savršeno.
Opustite se, hajde ponovo.
U redu. Sada,
vaš mozak kontroliše vašu ruku, a takođe kontroliše i njegovu,
pa hajde uradite to još jednom.
U redu, savršeno. (Smeh)
Šta bi se dogodilo kada bih ja preuzeo kontrolu nad vašom rukom?
Samo opustite ruku.
Šta se dešava?
Ništa.
Zašto ne?
Zato što mozak to mora da uradi.
Uradite to ponovo.
U redu, savršeno.
Hvala vam na dobroj saradnji.
Ovo je ono što se dešava širom sveta -
elektrofiziologija!
Donećemo neurorevoluciju.
Hvala vam.
(Aplauz)